CELEX: 62014CA0081
Language: hu
Date: 2015-09-10 00:00:00
Title: C-81/14. sz. ügy: A Bíróság (ötödik tanács) 2015. szeptember 10-i ítélete (a Raad van State [Hollandia] előzetes döntéshozatal iránti kérelme) – Nannoka Vulcanus Industries BV kontra College van gedeputeerde staten van Gelderland (Előzetes döntéshozatal iránti kérelem — 1999/13/EK irányelv — II. B. melléklet — Levegőszennyezés — Illékony szerves vegyületek — Kibocsátáscsökkentés — Szerves oldószerek egyes tevékenységeknél és egyes berendezésekben történő felhasználása — A fennálló berendezésekre alkalmazandó kötelezettségek — Határidő-hosszabbítás)

3.11.2015   
            
            
               HU
            
            
               Az Európai Unió Hivatalos Lapja
            
            
               C 363/10
            
         A Bíróság (ötödik tanács) 2015. szeptember 10-i ítélete (a Raad van State [Hollandia] előzetes döntéshozatal iránti kérelme) – Nannoka Vulcanus Industries BV kontra College van gedeputeerde staten van Gelderland
   (C-81/14. sz. ügy) (1)
   
   ((Előzetes döntéshozatal iránti kérelem - 1999/13/EK irányelv - II. B. melléklet - Levegőszennyezés - Illékony szerves vegyületek - Kibocsátáscsökkentés - Szerves oldószerek egyes tevékenységeknél és egyes berendezésekben történő felhasználása - A fennálló berendezésekre alkalmazandó kötelezettségek - Határidő-hosszabbítás))
   (2015/C 363/12)
   Az eljárás nyelve: holland
   
      A kérdést előterjesztő bíróság
   
   Raad van State
   
      Az alapeljárás felei
   
   
      Felperes: Nannoka Vulcanus Industries BV
   
      Alperes: College van gedeputeerde staten van Gelderland
   
      Rendelkező rész
   
   
               1)
            
            
               A szerves oldószerek egyes tevékenységeknél és berendezésekben történő felhasználása során keletkező illékony szerves vegyületek kibocsátásának korlátozásáról szóló, 1999. március 11-i 1999/13/EK tanácsi irányelv II. B. mellékletét úgy kell értelmezni, hogy az annak 2. pontja első bekezdésének i. pontjában megállapított határidő-hosszabbítás megadható az ezen irányelv 2. cikkének 1. pontja értelmében vett „berendezés” üzemeltetőjének az illékony szerves vegyületek kibocsátására vonatkozó csökkentési tervének a megvalósítása érdekében, ha még folyamatban van kis oldószertartalmú vagy oldószermentes helyettesítő anyagok fejlesztése, jóllehet e berendezés esetén feltételezhető és használható egy állandó szilárdanyag-tartalom a kibocsátáscsökkentés referenciapontjának a meghatározásához.
            
         
               2)
            
            
               Az 1999/13 irányelv II. B. melléklete 2. pontja első bekezdésének i. pontját úgy kell értelmezni, hogy az illékony szerves vegyületek kibocsátására vonatkozó csökkentési terv megvalósítása érdekében nyújtandó határidő-hosszabbítás megköveteli a hatáskörrel rendelkező hatóságok engedélyét, amelynek feltétele az érintett üzemeltető előzetes kérelme. Annak megállapítása céljából, hogy határidő-hosszabbítást kell-e nyújtani az üzemeltetőnek az illékony szerves vegyületek kibocsátására vonatkozó csökkentési terv megvalósítása érdekében, és az esetlegesen nyújtott határidő-hosszabbítás mértékének a meghatározása céljából, ezeknek a hatáskörrel rendelkező hatóságoknak a feladata a rendelkezésükre álló mérlegelési mozgástér keretében többek között annak vizsgálata, hogy az érintett berendezésekben történő felhasználásra és az illékony szerves vegyületek kibocsátásnak a csökkentésére alkalmas helyettesítő anyagok valóban fejlesztés alatt állnak-e, hogy a benyújtott bizonyítékokra tekintettel a folyamatban lévő munkákkal elérhető-e az ilyen anyagok kifejlesztése, hogy nem áll-e fenn olyan alternatív intézkedés, amely alacsonyabb költségen hasonló vagy akár jelentősebb kibocsátáscsökkentéshez vezethet, és különösen azt, hogy más helyettesítő anyagok nem állnak-e már rendelkezésre. Ezenkívül figyelembe kell venni egyrészt a fejlesztés alatt álló helyettesítő anyagok által lehetővé tett kibocsátáscsökkentések, valamint ezen anyagok költsége, másrészt pedig a határidő-hosszabbítás által okozott további kibocsátások, valamint az esetleges alternatív intézkedések költsége közötti arányt. A határidő-hosszabbítás időtartama nem nyúlhat a helyettesítő anyagok kifejlesztéséhez szükségesnél hosszabbra. Ezt a releváns elemek összességére tekintettel, és többek között a határidő-hosszabbítás által okozott további kibocsátások mértékét és az esetleges alternatív intézkedések költségét a fejlesztés alatt álló helyettesítő anyagok által lehetővé tett kibocsátáscsökkentések mértékéhez és ezen anyagok költségéhez viszonyítva kell értékelni.
            
         
      (1)  HL C 142., 2014.5.12.